b'\n_START_ARTICLE_\nGlina (grad)\n_START_SECTION_\nGradska naselja\n_START_PARAGRAPH_\nGrad se sastoji od 69 naselja: Balinac, Baturi, Bijele Vode, Bi\xc5\xa1\xc4\x87anovo, Bojna, Borovita, Brestik, Brezovo Polje, Brnjeu\xc5\xa1ka, Brubno, Buzeta, Dabrina, Desni Degoj, Dolnjaki, Donja Bu\xc4\x8dica, Donja Trstenica, Donje Jame, Donje Seli\xc5\xa1te, Donje Tabori\xc5\xa1te, Donji Klasni\xc4\x87, Donji Selkovac, Donji Vidu\xc5\xa1evac, Dragotina, Drenovac Banski, Dvori\xc5\xa1\xc4\x87e, Glina, Gornja Bu\xc4\x8dica, Gornje Jame,Gornje Seli\xc5\xa1te, Gornje Tabori\xc5\xa1te, Gornji Klasni\xc4\x87, Gornji Selkovac, Gornji Vidu\xc5\xa1evac, Gra\xc4\x8danica \xc5\xa0i\xc5\xa1ine\xc4\x8dka, Ha\xc4\x91er, Hajti\xc4\x87, Ilova\xc4\x8dak, Jo\xc5\xa1evica, Kihalac, Kozaperovica, Maja, Majske Poljane, Majski Trtnik, Mala Solina, Mali Gradac, Mali Obljaj, Marinbrod, Martinovi\xc4\x87i, Mom\xc4\x8dilovi\xc4\x87a Kosa, Novo Selo Glinsko, Prekopa, Prijeka, Ravno Ra\xc5\xa1\xc4\x87e, Rovi\xc5\xa1ka, Skela, Slatina Pokupska, Stankovac, Svra\xc4\x8dica, \xc5\xa0a\xc5\xa1eva, \xc5\xa0atornja, \xc5\xa0ibine, Trnovac Glinski, Trtnik Glinski, Tur\xc4\x8denica, Velika Solina, Veliki Gradac, Veliki Obljaj, Vlahovi\xc4\x87 i Zaloj.\n_START_SECTION_\nZemljopis\n_START_PARAGRAPH_\nGrad Glina smje\xc5\xa1ten je u srednjem toku istoimene rije\xc4\x8dice Gline izme\xc4\x91u Zrinske gore i Pokuplja._NEWLINE_Upravni prostor Grada Gline se\xc5\xbee od rijeke Kupe na sjeveru do Bosne i Hercegovine na jugu obuhva\xc4\x87aju\xc4\x87i zapadno Zrinsko predgorje, ravnicu rijeke Gline i ju\xc5\xbeni dio srednje Pokupske ravnice._NEWLINE_Glavnina stanovni\xc5\xa1tva \xc5\xbeivi u gradu Glini i okolici a ostatak u plodnim ravnicama Pokuplja i Gline, dok je vrlo malo naseljeno Zrinsko pobr\xc4\x91e.\n_START_SECTION_\nPovijest\n_START_PARAGRAPH_\nPojam Glina koji se ve\xc5\xbee za prostor sada\xc5\xa1nje Gline se prvi put se spominje 1. lipnja 1284. godine u ispravi zagreba\xc4\x8dkog Kaptola koji je ujedno i prvi pisani dokument o Glini. Grad Glinu nakon oslobo\xc4\x91enja od Turaka, uglavnom u 18. stolje\xc4\x87u, ponovno su izgradile hrvatske banske vlasti i hrvatski naseljenici iz Gorskog Kotara. U Glini je slu\xc5\xbebovao kasniji hrvatski ban Josip Jela\xc4\x8di\xc4\x87, a vjeruje se da je u njoj uglazbljena i kasnija hrvatska himna "Lijepa na\xc5\xa1a domovina". U Glini, u prostoru nekada\xc5\xa1nje mjesne tvr\xc4\x91e,  4. rujna 1737. godine zasjedao je Hrvatski sabor.\n_START_SECTION_\nVelikosrpska agresija 1991-1995\n_START_PARAGRAPH_\nTijekom velikosrpske agresije, velikosrpstvom indoktrinirani dio srpskog ve\xc4\x87inskog stanovni\xc5\xa1tvo op\xc4\x87ine Glina (oko 1500 osoba) pobunio se protiv Republike Hrvatske pa je 28. rujna 1990. izvr\xc5\xa1io neoru\xc5\xbeani napad na policijsku postaju MUP-a RH u Glini te oplja\xc4\x8dkao ve\xc4\x87u koli\xc4\x8dinu oru\xc5\xbeja i streljiva iz postajnoga skladi\xc5\xa1ta. Na podru\xc4\x8dju Gline su se, po\xc4\x8detkom ljeta 1991. dogodili prvi ve\xc4\x87i oru\xc5\xbeani okr\xc5\xa1aji za vrijeme eskalacije velikosrpske agresije na Republiku Hrvatsku, a sve u povodu njezinog osamostaljenja od SFR Jugoslavije. 26. lipnja uslijedio je prvi oru\xc5\xbeani napad na mjesnu policijsku postaju MUP-a RH. Mjesec dana poslije toga, 26. srpnja srpski pobunjenici i neki pripadnici oklopne postrojbe JNA koja je jo\xc5\xa1 od 26. lipnja bila stacionirana u Glini drugi put oru\xc5\xbeano napali su glinsku policijsku postaju MUP-a RH i civilni predjel Jukinac - sjeveroisto\xc4\x8dno predgra\xc4\x91e Gline koje se nalazi uz cestu prema Petrinji a koje je dotad bilo slobodno jer ga je \xc5\xa1titila hrvatska policija (postrojba iz Bjelovara) a \xc4\x8diji su stanovnici bili lojalni i mirni gra\xc4\x91ani, uglavnom Hrvati. Postrojbe MUP-a RH i ZNG-a, koje su se morale povu\xc4\x87i pred agresorima,  omogu\xc4\x87ile su ve\xc4\x87ini Hrvata iz Gline (uklju\xc4\x8duju\xc4\x87i i Jukinac) da se sklone u Donjem i Gornjem Vidu\xc5\xa1evcu, selima sjeverno od Gline koja su tada bila slobodna. Nakon toga su Glinu u potpunosti nadzirali JNA i pobunjenici - ve\xc4\x87inom \xc4\x8detnici. Onda su postrojbe JNA uni\xc5\xa1tili vi\xc5\xa1e od 40 hrvatskih ku\xc4\x87a u Jukincu. Preostale glinske Hrvate i Hrvate iz najbli\xc5\xbeoe glinske okolice (majski kraj i selo Jo\xc5\xa1evica u majskom kraju, selo Skela), kao i druge nesrbe,  agresori (velikosrbi) ve\xc4\x87inom su prognali, a mnoge su odveli svoje u logore gdje su mu\xc4\x8deni. _NEWLINE_Radikalizirani glinski Srbi s podru\xc4\x8dja op\xc4\x87ine Glina nakon svoga "referenduma" u svibnju 1991.Glinu su smatrali dijelom Republike Srbije, a nazo\xc4\x8dnost Hrvata i djelovanje hrvatskih vlasti (isticanje "\xc5\xa1ahovnice") na podru\xc4\x8dju op\xc4\x87ine Glina smatrali su opasno\xc5\xa1\xc4\x87u i aktom agresije. Takvo poimanje glinskog op\xc4\x87inskog prostora bilo im je pokri\xc4\x87e za osvajanje ("osloba\xc4\x91anje) glinskoga teritorija sve do rijeke Kupe, koje je tako\xc4\x91er bilo popra\xc4\x87eno mnogim zlo\xc4\x8dinima nad tamo\xc5\xa1njim stanovnicima, gotovo odreda Hrvatima (Glinsko Novo Selo, stankova\xc4\x8dki kraj, bu\xc4\x8di\xc4\x8dki kraj). Okupacijom, a u osnovi etni\xc4\x8dkim \xc4\x8di\xc5\xa1\xc4\x87enjem glinskoga op\xc4\x87inskog prostora sve do rijeke Kupe, u listopadu 1991., prostor op\xc4\x87ine Glina i fakti\xc4\x8dki je postao odmetnuti hrvatski teritorij. U sastavu potkraj 1991. progla\xc5\xa1ene tzv.Republike Srpske Krajine (a katkad i srpskio-jugoslavenskih integracija) op\xc4\x87ina Glina ostala je sve do kolovoza 1995, kad ju je oslobodila Hrvatska vojska, _NEWLINE_Ukupno je 396 civila i hrvatskih branitelja na podru\xc4\x8dju Gline izgubilo \xc5\xbeivot tijekom Domovinskog rata._NEWLINE_Op\xc4\x87ina Glina oslobo\xc4\x91ena je za vrijeme Operacije Oluja. Hrvatska vojska, napreduju\xc4\x87i od rijeke Kupe, u grad Glinu u\xc5\xa1la je 6. kolovoza 1995. uve\xc4\x8der..\n_START_SECTION_\nObrazovanje\n_START_PARAGRAPH_\nGlina ima osnovnu i srednju \xc5\xa1kolu. Smjerovi u srednjoj \xc5\xa1koli su: op\xc4\x87a gimnazija, ekonomist, prodava\xc4\x8d, autoelektri\xc4\x8dar, elektroinstalater, elektromehani\xc4\x8dar.\n_START_SECTION_\nKultura\n_START_PARAGRAPH_\nOd mnogobrojnih kulturnih udruga isti\xc4\x8du se KUD Vidu\xc5\xa1evac i KUD Glina.'